Plechový kašeľ
15 ročný syn má hrozný plechový kašeľ, nie vždy si vie vykašľať, k tomu mu tečú číre hlieny z nosa, bolí ho hrdlo. Akú kombináciu liekov by ste odporúčali?3 dni bral Erdomed,Nasivin,Septolete extra
Dobrý deň, ďakujeme za Vašu otázku.
Liek
ERDOMED 225 mg
sa používa pri akútnom a chronickom zápale horných dýchacích ciest, ako napr. nádcha, zápal prinosových dutín, zápaloch hrtana a hltana a pri akútnom a chronickom zápale priedušiek, rozšírení priedušiek a prieduškovej astme so zvýšeným vylučovaním hlienu.  Dávkovanie a dávkovacie schémy sú nasledovné: Dospelí, starší pacienti a deti s telesnou hmotnosťou vyššou ako 30 kg (nad 12 rokov): 1 vrecko 2-3x denne. Pacienti s ťažkým zlyhaním pečene majú užívať polovičnú dávku. Terapeutický účinok sa prejaví po 3 dňoch liečby; priemerná dĺžka liečby pre dosiahnutie plného účinku je 7 dní. Pokiaľ syn užíva liek Erdomed, ktorý mu predpísal jeho lekár, tak je potrebné sa riadiť pokynmi predpisujúceho lekára.
Na nádchu Vám doporučujem používať sprej na vyplachovanie nosa
Dr. Max Sea Water Spray Hypertonic,
ktorý prirodzene uvoľňuje nos v prípade nachladnutia, alergie alebo chrípky.
Pri liečbe je dôležitý aj dostatočný príjem tekutín. Zároveň je vhodné zvýšiť si príjem vitamínov C a D.
Keďže uvádzate, že syn má veľmi silný kašeľ, tak Vám doporučujem liečbu čo najskôr konzultovať s jeho pediatrom.
Pekný deň Vám prajeme.
S pozdravom Martina Vetráková.